– Мин оҙаҡ йылдар архивтарҙа 1942 йыл­да Ленинград фронтында хәбәрһеҙ юғал­ған олатайым, ҡыҙылармеец, разведчик Әхмәт­сафа Бикбаевты эҙләнем. Хәрби частар­ҙың исемлектәрен ентекле өйрәнергә тура килде. Оҙайлы эҙләнеүҙәр­ҙән, күп архив мәғлүмәтен өйрәнгәндән һуң, олатайҙың иҫән ҡалған полкташтарының туғандарының хәтирәләре буйынса уның ҡайҙа һәләк булған урынын асыҡларға яҙҙы. Мин генә түгел, минең кеүек күптәр атайҙарының, олатайҙарының, ағайҙарының һуғышта ҡайҙа һәләк булыуын, ерләнгән урынын белмәй. Ошо эҙләнеү ваҡытында күңелдә, баш­ҡалар­ға ярҙам булһын өсөн һуғышта хәбәр­һеҙ юғалғандарҙы эҙләү алгоритмын да төҙөргә кәрәк, тигән уй тыуҙы. 2000 йылда һуғыштағы юғалтыуҙарҙың берҙәм базаһын булдырыуҙы һорап, үҙемдең тәҡдимдәрем менән Бөйөк Ватан һуғышының хәрби-мемориаль үҙәгенә мөрәжәғәт иттем. Улар минең “Хәбәрһеҙ юғалғандарҙы фәнни-техник эҙләү” проектымды хупланы. Ошо Рәсәйҙә тиңе булмаған проект нигеҙендә генә беҙ Бө­йөк Ватан һуғышында хәбәрһеҙ юғал­ған 5 мең кешенең яҙмышын асыҡланыҡ.